આ દિવસોમાં શાહ શુજાને શેરગઢના કિલ્લામાં કેદ કરવામાં આવ્યો હતો. ફતેહ ખાન શાહ શુજાને મારવા માંગતો હતો. આથી રણજિતસિંહના દિવાન મોહકમચંદ એક નાનકડાં રસ્તેથી કિલ્લામાં ગયા અને શુજાને પોતાની સાથે લઇ ગયા. આ વાતની ખબર જયારે ફતેહ ખાનને પડી ત્યારે તેણે મોહકમચંદ પાસેથી શાહ શુજાની માંગ કરી, પરંતુ મોહકમચંદે તેની આ માંગને ઠુકરાવી દીધી. તેથી લૂંટનો અડધો માલ અને દર વર્ષે નવ લાખ રૂપિયા આપવાની સંધિ ફતેહ ખાને તોડી નાખી. આમ લૂંટનો માલ અને કશ્મીરની જમીન બન્ને ફતેહ ખાન પાસે રહી ગયા.